Համասը ևս դատապարտել է Դաեշ-ի գործողությունները Եգիպտոսում
Համաշխարհային հանրությունը դատապարտում է Եգիպտոսի ահաբեկչական գործողություններն երկու քրիստոնյա եկեղեցիների դեմ Ծաղկազարդին նվիրված հոգևոր արարողության ժամանակ: Դաեշ-ն իր վրա է վերցրել գործողությունների պատասխանատվությունը: Ահաբեկչությունը դատապարտել է նաև պաղեստինյան Համաս խմբավորումը:
Եգիպտոսում տեղի են ունեցել երկու ահաբեկչական հարձակումներ ընդդեմ քրիստոնյաների: Առաջին պայթյունը Կահիրեից մոտ 100 կմ հեռավորության վրա գտնվող Թանտա քաղաքի ղպտիական Սուրբ Գևորգ եկեղեցում: Քիչ անց հաջորդ պայթյունն արձանագրվել է Ալեքսանդրիայի Սուրբ Մարկոս եկեղեցու մոտ: Ականատեսների խոսքերով, ոստիկանությունը կանգնեցրել է մահապարտ ահաբեկչին եկեղեցի մտնելիս, որի արդյունքում նրա պայթուցիկ սարքը գործի է դրվել դրսում: Ընդհանուր առմամբ այս երկու ահաբեկչությունների զոհ նե դառձել 44 մարդ, հարյուրից ավելը՝ վիրավորվել: «Ասում են, դա տեղի է ունեցել այն ժամանակ, երբ նրան խուզարկում էին նախքան ներս մտնելը: Նրանք կասկածելի բաներ գտան և նրան ձերբակալեցին: Վերջինս էլ այդ ժամանակ պայթեցրել էր իրեն՝ սպանելով նաև երկու ոստիկաններին», - ասում է ականատես Ամալ Բեքհեթը: Ահաբեկչությունը տեղի ունեցավ Հռոմի Պապի Եգիպտոս նախատեսվող այցից մեկ շաբաթ առաջ: Վերջինս իր խոսքում ցավակցություն է հայտնել զոհվածների ընտանիքներին և աղոթել նրանց հոգիների հանգստության համար: Միացյալ Նահանգները դատապարտել է ահաբեկչությունը: Նախագահ Դոնալդ Թրամփը վստահություն է հայտնել, որ իր Եգիպտոսի գործընկերն ի վիճակի կլինի վերահսկելու իրավիճակը: Սենատում դեմոկրատների ղեկավար, սենատոր Չաք Շումերն էլ ասել է, որ անհրաժեշտ է կրկնապատկել ջանքերը Դաեշ-ի դեմ պայքարում: «Իսլամական պետություն» խմբավորումը ստանձնել է եկեղեցիներում տեղի ունեցած ահաբեկչությունների պատասխանատվությունը։ Պաղեստինյան Համաս խմբավորումը ևս դատապարտել է գործողությունները: «Համաս խմբավորումը հույս ունի, որ Եգիպտոսը շուտ կվերականգնվի»,- հայտնել է Համաս խմբավորման խոսնակ Ֆաուզի Բարհումը: Եգիպտոսի ղպտիներն երկրի ամենամեծ կրոնական փոքրամասնություն են, ովքեր հաճախակի են դառնում թիրախ ահաբեկչական գործողությունների համար: